Янаки Петров
Коста на моста

chitanka.info

Кой е госта върху моста?

Върху моста крачи Коста.

С крачки Коста мери моста.

Пита жабата под моста

Коста — госта върху моста:

— Доста метра ли е, Коста,

моста, или не е доста?

Но върви така по моста

и не отговаря Коста.

Цял живот клечиш под моста,

жабо, а пък питаш госта

доста метра ли е моста.

Трябва да ти каже Коста,

че си жаба доста проста!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.